Diari Oficial de la Generalitat Valenciana


Sumari del DOGV 7764, del 20-04-2016 (2016/2592)

Desistiment de la licitació número Z-NV-02-9013. Redacció de projecte, direcció d'obra i coordinació de seguretat i salut per a la construcció de l'Edifici d'Esterilització.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2592


Data del document
:   15-04-2016

Organisme emissor
:   Consorci Hospital General Universitari de València

Tipus de document
:   Anunci

Descriptors 

:   * contracte d'obres

Desistiment de la licitació número P-YS-06-9367. Redacció de projecte, direcció d'obra i coordinació de seguretat i salut per a la construcció de l'Edifici d'Esterilització. [2016/2592]  
Enrique Ortega González, director gerent, i Ernesto Bataller Alonso, director economicofinancer, del Consorci de l'Hospital General Universitari de València (CHGUV), que actuen com a òrgan de contractació fent ús de les facultats atribuïdes per l'Acord de delegació d'atribucions del Consell de Govern i president del Consell de 12 de desembre de 2003 (DOGV 4688, 13.01.2004), modificada per l'Acord del Consell de Govern de 19 de febrer de 2009 (DOCV 6052, 08.07.2009), i en el conveni de col·laboració entre l'Agència Valenciana de Salut i el CHGUV que regula l'encomanda de gestió dels centres sanitaris dependents directament de l'Agència del Departament número 9 al CHGUV de València de 26 de desembre de 2006, publicat en el Diari Oficial de la Comunitat Valenciana 5454, de 20 de febrer de 2007, i  
  
Vist que per la Resolució de data 8 d'abril de 2016 es va iniciar l'expedient P-YA-26-1196 per a la contractació de la redacció de projecte, direcció d'obra i coordinació de seguretat i salut per a la construcció de l'Edifici d'Esterilització, per mitjà de procediment obert. Es van elaborar els plecs de prescripcions tècniques, de clàusules administratives particulars, es va sol·licitar i va obtenir la corresponent retenció de crèdit, informes preceptius, i es va arribar a l'aprovació corresponent mitjançant la Resolució d'11 d'abril del corrent, publicada la licitació en el Diari Oficial de la Comunitat Valenciana número 7759, de 13 d'abril de 2016.  
Vist que l'expedient s'ha tramitat fins a la licitació sense que hi haja finalització del termini de presentació d'ofertes.  
Vist que segons consta en l'informe adjunt, emès per l'òrgan responsable de la gestió del contracte, circumstàncies de caràcter tècnic, no esmenables i que afecten les condicions fixades en la licitació, aconsellen retirar l'expedient, a fi d'analitzar la seua concurrència i incorporar-les als plecs, per tramitar una nova licitació.  
Atés que l'article 155.4 del Text Refós de la Llei de Contractes del Sector Públic permet el desistiment a la celebració d'un contracte pel qual s'haja efectuat la corresponent convocatòria, abans de la seua adjudicació, per circumstàncies no esmenables que afecten les condicions de preparació del contracte, degudament justificades en l'expedient.  
  
Atés que segons que es disposa en la disposició final tercera del Text Refós de la Llei de Contractes del Sector Públic (LCSP) són d'aplicació subsidiària els articles 42.1 i 87.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenint en compte que la jurisprudència ha resolt en sentit estimatori la possibilitat que en els procediments iniciats d'ofici l'òrgan administratiu competent puga desistir de continuar el procediment o renunciar a aquest (STS 06.02.1985, 18.10.1986, 11.07.1990).  
Atés que el que es disposa en l'acord de delegació de competències, el conveni de col·laboració, la Llei de Contractes del Sector Públic i altra normativa d'aplicació, resolen:  
  
1r. Desistir del procediment obert mitjançant pluralitat de criteris per a portar a terme la redacció de projecte, direcció d'obra i coordinació de seguretat i salut per a la construcció de l'Edifici d'Esterilització, de conformitat amb l'establert en el plec de prescripcions tècniques (expedient X-TF-59-3406), pel motius exposats, i revocar la licitació publicada en el Diari Oficial de la Comunitat Valenciana número 7759, de 13 d'abril de 2016.  
  
2n. Publicar la present resolució en el Diari Oficial de la Comunitat Valenciana i en el perfil de contractant  
  
3r. Procedir als ajustos pressupostaris oportuns.  
De conformitat amb l'article 89.3 de la Llei 30/1992, de 26 de novembre, es fa constar que aquesta resolució és definitiva en via administrativa i en contra s'hi pot interposar-se, en el termini de dos mesos a partir de la seua publicació, recurs contenciós administratiu davant del jutjat d'aquesta jurisdicció de València o, amb caràcter potestatiu, recurs de reposició davant l'òrgan que dicta l'acte en el termini d'un mes a partir de la seua publicació; tot això sense perjudici de la interposició de qualsevol altre que estimen procedent.  
  
València, 15 d'abril de 2016.- El director gerent: Enrique Ortega González. El director economicofinancer: Ernesto Bataller Alonso.